CELEX: 62003TO0292
Language: da
Date: 2004-04-22 00:00:00
Title: Kendelse afsagt af Retten i Første Instans (Anden Afdeling) den 22. april  2004. # Messe Berlin GmbH mod Kontoret for Harmonisering i det Indre Marked (Varemærker og Design) (KHIM). # EF-varemærker - delvis afslag på registrering - tilbagetrækning af ansøgningen - ufornødent at træffe afgørelse. # Sag T-292/03.

Sag T-292/03
      Messe Berlin GmbH
      mod
      Kontoret for Harmonisering i det Indre Marked (Varemærker og Design) (KHIM)
      »EF-varemærker – delvis afslag på registrering – tilbagetrækning af ansøgningen – ufornødent at træffe afgørelse i sagen«
      Rettens kendelse (Anden Afdeling) af 22. april 2004 
      Sammendrag af kendelse
      EF-varemærker – klagesag – søgsmål anlagt til prøvelse af en afgørelse fra et appelkammer vedrørende en ansøgning om registrering
            af et varemærke – tilbagetrækning af ansøgningen – sagsgenstanden bortfaldet – ufornødent at træffe afgørelse i sagen
      (Rettens procesreglement, art. 113)
      Tilbagetrækning af en ansøgning om registrering af et EF-varemærke, der er indgivet til Harmoniseringskontoret for det Indre
         Marked (Varemærker og Design), indebærer, at den sag, der er anlagt ved Retten til prøvelse af en afgørelse vedrørende denne
         ansøgning fra et appelkammer ved Harmoniseringskontoret, er blevet uden genstand, således at det er ufornødent for Retten
         at træffe afgørelse i sagen.
      
      (jf. præmis 3)

      
      
      
      
      
      
      
      
      
      
      
      
      
      
      
            
            RETTENS KENDELSE (Anden Afdeling)22. april 2004(1)
            
            
         
            »EF-varemærker  –  delvis afslag på registrering  –  tilbagetrækning af ansøgningen  –  ufornødent at træffe afgørelse«
            
          I sag T-292/03,
         
         
         Messe Berlin GmbH, Berlin (Tyskland), ved avocats R. Lange og E. Schalast,
         
         
         sagsøger,
         
         mod
         Kontoret for Harmonisering i det Indre Marked (Varemærker og Design) (KHIM)  ved I. Mayer og G. Schneider, som befuldmægtigede,
         
         sagsøgt,
         
          angående en påstand om annullation af afgørelse truffet den 5. juni 2003 af KHIM’s Andet Appelkammer (sag R 646/2001-2) vedrørende
         en ansøgning om registrering af ordmærket HOMETECH som EF-varemærke,
         
         har
         
         
         
         DE EUROPÆISKE FÆLLESSKABERSRET I FØRSTE INSTANS (Anden Afdeling)
         
         
          sammensat af afdelingsformanden, J. Pirrung, og dommerne A.W.H. Meij og N.J. Forwood,
         
          justitssekretær: H. Jung,
         
         afsagt følgende
         
         
         Kendelse
         1
            
          Ved skrivelse indleveret til Rettens Justitskontor den 10. december 2003 har sagsøgeren meddelt Retten, at selskabet har tilbagetrukket
         EF-varemærkeansøgningen, og oplyst, at det ifølge selskabet ikke længere er fornødent at træffe afgørelse i nærværende sag.
         Selskabet har ikke nedlagt påstand vedrørende sagsomkostningerne. 
         
         
         
         2
            
          Ved skrivelse indleveret til Rettens Justitskontor den 27. januar 2004 har Harmoniseringskontoret meddelt, at kontoret er
         indforstået med begæringen om, at det er ufornødent at træffe afgørelse. Harmoniseringskontoret har ikke nedlagt påstand vedrørende
         sagsomkostningerne. 
         
         
         
         3
            
          Herefter er det i henhold til procesreglementets artikel 113 tilstrækkeligt at fastslå, at nærværende sag er blevet uden genstand
         efter tilbagebetalingen af registreringsansøgningen. Det følger heraf, at det er ufornødent at træffe afgørelse (jf. analogt
         Rettens kendelse af 3.7.2003, sag T-10/01, Lichtwer Pharma mod KHIM – Biofarma (Sedonum), Sml. II, s. 2225, præmis 16-18).
         
         
         
         4
            
          Procesreglementets artikel 87, stk. 6, bestemmer, at Retten er frit stillet i sin afgørelse om sagens omkostninger, når det
         er ufornødent at træffe afgørelse om sagens genstand.
         
         
         
         5
            
          Under de foreliggende omstændigheder, hvor Harmoniseringskontoret ikke har nedlagt påstand vedrørende sagsomkostningerne,
         finder Retten derfor, at hver part bør bære sine egne omkostninger.
         
         
         På grundlag af disse præmisser
         
         
         
            
            RETTEN (Anden Afdeling)
         
         
         
         
            
            
            
               1)
                  Det er ufornødent at træffe afgørelse i sagen.
               
            
            
            
            
               2)
                  Hver part bærer sine egne omkostninger.
               
            
             Således bestemt i Luxembourg den 22. april 2004.
         
         
         
                  H. Jung
               
               
                  J. Pirrung
               
            
         
         
         
                  Justitssekretær
               
               
                  Afdelingsformand
               
            
      
      
          1 –
            
            Processprog: tysk.